OpenLLM-France/wikimedia huggingface dataset:
# Treriksröset

La Fita dels tres països (Treriksröset en suec; Treriksrøysa en noruec; Kolmen valtakunnan rajapyykki en finès) és el punt en què es troben les fronteres internacionals de Suècia, Noruega i Finlàndia. És un exemple d'un accident geogràfic conegut com un punt d'intersecció triple.
El nom també pot ser traduït al català com a "Treriksröset", i es nomena per al monument de pedres erigit el 1897 pels governs de Noruega i Rússia (que administrava Finlàndia en el moment). El govern suec no va posar-se d'acord sobre una comissió de límits amb els noruecs, i no contribuïren amb la seva pedra fins al 1901. Aquest és el punt més septentrional de Suècia i també ho és de la part continental de la Finlàndia occidental (el punt de Finlàndia més occidental és a l'illa de Märket).
El monument trifini en si és un tronc de color beix cònic de formigó, situada a uns 10 metres al terme amb el llac Goldajärvi (també conegut com a llac Koltajauri). Es troba a 489 metres sobre el nivell del mar. El monument va ser construït el 1926. La mida és d'uns 14 metres quadrats amb diàmetre d'uns 4 metres.
S'hi arriba caminant 11 quilòmetres de Kilpisjärvi a Finlàndia a la via pública. A l'estiu, es pot arribar en vaixell des de Kilpisjärvi a més d'uns 3 quilòmetres a peu.

## Clima

Dades climàtiques a Treriksröset :
| Mes | gen | febr | març | abr | maig | juny | jul | ag | set | oct | nov | des | anual |
| Màxima mitjana °C (°F) | −9 (16) | −9 (16) | −4 (25) | −2 (28) | 4 (39) | 10 (50) | 12 (54) | 12 (54) | 6 (43) | −1 (30) | −4 (25) | −7 (19) | 0.7 (33.3) |
| Mínima mitjana °C (°F) | −20 (−4) | −20 (−4) | −16 (3) | −7 (19) | −2 (28) | 4 (39) | 7 (45) | 4 (39) | 0 (32) | −5 (23) | −12 (10) | −18 (0) | −7.1 (19.2) |
| Font: SMHI.se ||||||||||||||

## Referències

* ↑ «Treriksröset» (en suec). Karesuando.se. [Consulta: 11 abril 2010].
* ↑ «Weather Information for Treriksröset 1961-1990». Swedish Meteorological Institute. Arxivat de l'original el 2012-10-14. [Consulta: 1r novembre 2012].
# Bodianus unimaculatus

Bodianus unimaculatus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 45 cm de longitud total.

## Distribució geogràfica

Es troba des d'Austràlia (des del sud de Queensland fins a Victòria) fins a Nova Zelanda. També a les Illes Kermadec.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# State of Euphoria

State of Euphoria és el quart àlbum d'estudi del grup americà de thrash metal Anthrax. Va ser publicat el setembre de 1988 per Megaforce Worldwide/Island Entertainment.

## Llista de cançons

* "Be All, End All" (Anthrax) – 6:22
* "Out of Sight, Out of Mind" (Anthrax) – 5:13
* "Make Me Laugh" (Anthrax) – 5:41
* "Antisocial" (Bernie Bonvoisin, Norbert Krief) – 4:27
* "Who Cares Wins" (Anthrax) – 7:35
* "Now It's Dark" (Anthrax) – 5:34
* "Schism" (Anthrax) – 5:27
* "Misery Loves Company" (Anthrax) – 5:40
* "13" (Anthrax) – 0:49
* "Finale" (Anthrax) – 5:47

## Personal

* Joey Belladonna – Cantant
* Dan Spitz – Guitarra
* Scott Ian – Guitarra rítmica, veu de fons
* Frank Bello – Baix, veu de fons
* Charlie Benante – Bateria
* Anthrax – Productor
* Mark Dodson – Productor
* Carol Freedman – Cello
* Alex Perialas – Engineer, Associate Producer
* Jon Zazula – Executive Producer
* Marsha Zazula – Executive Producer
* Bridget Daly – Assistant Engineer
* Don Brautigam – Artwork
* Gene Ambo – Photography
* Mort Drucker – Artwork
* Paul Speck – Assistant Engineer
# Chiappinoïta-(Y)

La chiappinoïta-(Y) és un mineral de la classe dels silicats. Rep el nom en honor del col·leccionista Luigi Chiappino, de Milà, Itàlia, qui va descobrir el mineral.

## Característiques

La chiappinoïta-(Y) és un silicat de fórmula química Y₂Mn(Si₃O₇)₄. Va ser aprovada com a espècie vàlida per l'Associació Mineralògica Internacional l'any 2014. Cristal·litza en el sistema ortoròmbic. La seva duresa a l'escala de Mohs és 6.
Els exemplars que van servir per a determinar l'espècie, el que es coneix com a material tipus, es troben conservats a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb els números de catàleg: 64166, 64167, 64168, 64169 i 64170.

## Formació i jaciments

Va ser descoberta al volcà Água de Pau, situat a l'illa de São Miguel, a les Açores (Portugal). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Chiappinoite-(Y)» (en anglès). Mindat. [Consulta: 11 novembre 2020].
# Tractat de Shaoxing

El tractat de Shaoxing (en xinès 紹興|和議, pinyín Shàoxīng Héyì) fou l'acord que finalitzà els conflictes militars entre la dinastia Jin i la dinastia Song del Sud. A més dibuixà legalment els límits dels dos països i forçà la dinastia Song a renunciar a totes les reclamacions sobre els seus exterritoris del nord del riu Huai (que incloïen l'antiga capital, Kaifeng). El tractat fou signat el 1141, i segons ell el Song del Sud accedí a pagar un tribut de 250.000 taels i 250.000 paquets de seda als Jin cada any fins al 1164. El tractat fou ratificat formalment l'11 d'octubre de 1142, quan un enviat dels Jin visità la cort dels Song. El tractat reduí el Song del Sud a un estat quasi-tribut dels jurchen de la dinastia Jin.

## Referències

* ↑ John Stewart Bowman. Columbia Chronologies of Asian History and Culture (en anglès). Columbia University Press, 2000, p. 34. ISBN 978-0-231-11004-4.

## Vegeu també

* Cronologia de les campanyes dels jurchens contra la dinastia Song
# Nue

Un nue (鵺) és una criatura llegendària del folklore japonès. Té el cap d'un mico, el cos d'un gos viverrí, les potes d'un tigre, i una serp com a cua. Segons la llegenda, un nue es pot transformar en un núvol negre i volar. Donat el seu aspecte, de vegades se l'anomena Quimera japonesa. Se suposa que els nue són portadors de desgràcies i malalties.
D'acord amb El relat dels Heike, l'emperador Konoe es va posar malalt després de tenir uns terribles malsons cada nit, i un núvol fosc apareixia a les dues de la nit al terrat del palau de Kyoto durant l'estiu del 1153. La llegenda diu que el samurai Minamoto no Yorimasa vigilava una nit el terrat i va disparar una fletxa al núvol, del qual va caure un nue mort. Se suposa que llavors Yorimasu va llençar el cos al Mar del Japó.
En una ampliació local de la llegenda, el cadàver del nue va flotar fins a una badia determinada, i la gent del lloc, tement una maledicció, el van enterrar. Se suposa que un monticle que existeix actualment és aquesta tomba.

## Etimologia

Nue és una paraula que apareix a la literatura japonesa més antiga. Les primeres citacions inclouen el Kojiki (712) i el Wamyō Ruijushō (c. 934). Degut a l'ús del Man'yōgana, se sap que l'ortografia històrica era nuie. En aquella època, però, tenia un altre significat semàntic. Feia referència a un ocell conegut com a griva daurada.
Al segle xiii, al Heike monogatari es fa referència a una criatura anomenada nue. A més de tenir el cap d'un mico, el cos d'un gos viverrí, les potes d'un tigre i la cua de serp, té la veu d'una griva daurada.
Cap al 1435, Zeami Motokiyo va escriure una cançó Noh titulada Nue que tenia a veure amb els fets descrits al Heike.

## Referències

* ↑ Nue; The Obakemono project, www.obakemono.com, 20 agost 2006, (accedit 21 gener 2007)
Viccionari
# Tretze

El tretze és el nombre que segueix el dotze i que precedeix el catorze. És un nombre primer que s'escriu 13 en xifres àrabs, XIII en les romanes i 十三 en les xineses.
Ocurrències del tretze:
* És el nombre atòmic de l'alumini.
* La xifra de la mala sort en moltes cultures (es creu que l'origen és que hi havia tretze persones a l'Últim Sopar de Jesús), evitada en hotels, celebracions... La dissort augmenta si un dia 13 cau en dimarts (divendres a la cultura anglosaxona). Segons el Diccionario de símbolos de Juan-Eduardo Cirlot, el número tretze és símbol malastruc de mort i naixement, canvi i represa després del final.
* L'edat de la maduresa per al judaisme (se celebra el bar mitzvah).Tretze
* Una xifra associada a les bruixes.
* La setmana asteca durava 13 dies.
* Tretze eren les colònies nord-americanes que van fundar els EUA. La bandera nord-americana té tretze barres horitzontals i originàriament tretze estrelles.
* Anys històrics: 13 aC, 13 dC, 1913.
* És el tercer nombre primer de Proth.

## Referències

* ↑ «Nombres primers, nombres misteriosos, nombres meravellosos». Agrupació Astronòmica d'Osona. [Consulta: 17 abril 2022].
* ↑ «Tretze». Gran Enciclopèdia Catalana. Barcelona: Grup Enciclopèdia Catalana.
* ↑ Cirlot Laporta, Juan-Eduardo. Diccionario de símbolos (en castellà). 10a edició. Barcelona: Editorial Labor, 1994, p. 331 (Labor, 4). ISBN 84-335-3504-8 [Consulta: 15 febrer 2021]. «Muerte y nacimiento, cambio y reanudación tras el final. Por esto marcado característicamente con un valor adverso.»
# Hemaris tityus

Hemaris tityus és una espècie de lepidòpter ditrisi de la família dels esfíngids (Sphingidae) present als Països Catalans. Malgrat que la seva distribució geogràfica és molt ampla, inclosa tota la zona temperada d'Europa i l'Orient Pròxim, és relativament rar, més que Hemaris fuciformis.

## Descripció

Té el cos robust i pilós, de color verd oliva amb dues franges horitzontals a l'abdomen, una negra i una altra de color taronja. L'envergadura és de 40-50 mm.
Com que vola ràpid, es pot confondre fàcilment amb el bufaforats (Macroglossum stellatarum), un altre esfíngid diürn de la mateixa mida molt més comú. La diferencia però rau en el fet que el bufaforats és marronós i les seves ales són opaques, mentre que les ales de Hemaris tityus són transparents. Llevat dels marges negres, no semblen ales de papallona i imiten les dels abellots.
* Hemaris tityus ♂
* Hemaris tityus ♂ △
* Hemaris tityus ♀
* Hemaris tityus ♀ △

## Costums

Apareix a la primavera i es passa el dia libant el nèctar de les flors. Contràriament a molts esfíngids, que són nocturns o vespertins, vola durant el dia, essent més actiu entre abans del migdia i mitja tarda. A diferència del bufaforats, liben les flors recolzant-se amb el primer parell de potes, per tant no manté tot el cos en suspensió a l'aire.
Les erugues mengen les fulles de les plantes mossegada del diable (Succisa pratensis) i vídua borda (Knautia arvensis) que es troben en els erms i camps de conreu extensiu mediterranis. Hi han dades que indiquen que era força abundant cap als anys 1960, però que ha anat desapareixent de forma gradual.

## Espècies relacionades

* Hemaris fuciformis, espècie molt emparentada caracteritzada per la seva franja vermella en comptes de taronja.

## Referències

* ↑ Hemaris tityus
* Foto dels esfíngids dels Països Catalans
* Factsheet - Butterfly Conservation Arxivat 2010-06-20 a Wayback Machine. (anglès)
# Municipi d'Egedal

El municipi de Egedal és un municipi danès de la Regió de Hovedstaden que va ser creat l'1 de gener del 2007 com a part de la Reforma Municipal Danesa, integrant els antics municipis de Ledøje-Smørum, Stenløse i Ølstykke. El municipi és situat al nord de l'illa de Sjælland, abastant una superfície de 126 km².
La ciutat més important i la seu administrativa del municipi és Stenløse (19.998 habitants el 2009). Altres poblacions del municipi són:
* Buresø
* Ganløse
* Ledøje
* Ølstykke Stationsby
* Slagslunde
* Smørumovre
* Søsum
* Tangbjerg
* Veksø

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 4543 | 20,6 |
| Det Radikale Venstre | 1604 | 7,3 |
| Det Konservative Folkeparti | 5551 | 25,2 |
| Egedal-listen | 1585 | 7,2 |
| Socialistisk Folkeparti | 2825 | 12,8 |
| Dansk Folkeparti | 1256 | 5,7 |
| Venstre | 4637 | 21,1 |

### Alcaldes

| Alcalde | Període | Partit |
| Svend Kjærgaard Jensen | 1-1-2007 a 31-12-2009 | Egedal-Listen |
| Willy Eliasen | 1-1-2010 a 31-12-2013 | Venstre |

## Referències

* ↑ (danès) Resultats eleccions municipals a Egedal
# BTE

BTE té els següents significats:
* Gasoducte Bakú–Tbilisi–Erzurum, gasoducte que va de l'Azerbaidjan a Turquia passant per Geòrgia
* Equació de Boltzmann (del seu nom en anglès Boltzmann Transport Equation), equació de la mecànica estadística que descriu el comportament d'un sistema físic fora de l'equilibri termodinàmic
# Corpulentapus

Corpulentapus és un icnogènere d'un rastre d'un teròpode del Cretaci Inferior descobert a Zucheng, Shandong a la República Popular de la Xina.

## Referències

* ↑ Li, R., M.G. Lockley, M. Matsukawa, K. Wang, and M. Liu «An unusual theropod track assemblage from the Cretaceous of the Zhucheng area, Shandong Province, China». Cretaceous Research, 32, 2011, pàg. 422–432.
# Crescens

Crescens (llatí: Crescens) fou un filòsof cínic de Megalòpolis que va viure al segle ii i fou contemporani de Justí el Màrtir. Els escriptors cristians en parlen com un enemic avariciós i injust. Tacià l'acusa d'infàmia, i diu que la seva filosofia cínica no li va impedir estar «esclavitzat totalment pels diners». Crescens deia que els cristians eren ἀθεοτάτους ('els més ateus'), per tal com no reconeixien cap dels déus, ni tenien temples o estàtues, ni feien sacrificis, i que en això els cristians s'assemblaven als pobles no civilitzats, que tampoc no tenien déus.
Eusebi de Cesarea el va acusar del martiri i mort de Justí, però realment no sembla que hi hagués tingut cap part, perquè Justí va rebutjar els càrrecs d'ateisme contra els cristians, i Crescens va acceptar la seva rèplica.

## Referències

* ↑ Probablement es tracta de la ciutat d'Arcàdia, encara que hi ha qui creu que el nom es refereix a Roma.
* ↑ Crescens a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 889
# José Manuel Pagán Santamaría

José Manuel Pagán Santamaría (Lausana, Suïssa, 1949) és un pianista i compositor resident a Gelida (Alt Penedès).
Va estudiar als Conservatoris de Madrid i de Barcelona, i s'especialitzà en música contemporània.
Ha escrit música per a espectacles de dansa (companyia Roseland: Blau Marí, Flit, Flit, La casa per la finestra, El país sense nom...), per a l'obra Bogeries, de Tortell Poltrona, i per a diversos esdeveniments com ara el pavelló espanyol de l'Expo 92, la desena edició dels Premis Goya, o les cerimònies inaugurals del Primer Campionat Mundial d'Esports per a Invidents i dels Special Olimpics Barcelona 2000, entre d'altres.
En el camp del cinema, on va debutar amb la partitura per a Lola, de Bigas Luna, ha treballat amb diferents directors catalans, com ara Jordi Cadena (La senyora, 1987) o Rosa Vergés a Tic-Tac (1997), per la que va ser nominat al Goya. També és director de l'Orquestra de la Bona Sort

## Filmografia

* 1985: Lola, de Bigas Luna
* 1985: La Femme et le pantin, de Mario Camus, telefilm
* 1986: Angoixa, de Bigas Luna
* 1986: Un día volveré, de Francesc Betriu, telefilm
* 1987: La senyora, de Jordi Cadena
* 1987: Esa cosa con plumas, d'Oscar Ladoire
* 1993: Mal d'amors, de Carles Balagué
* 1994: Souvenir, de Rosa Vergés
* 1995: Nexe, de Jordi Cadena
* 1995: Assumpte intern, de Carles Balagué
* 1995: Dones i homes, d'Antoni Verdaguer, telefilm
* 1996: Pon un hombre en tu vida, d'Eva Lesmes
* 1996: En brazos de la mujer madura, de Manuel Lombardero
* 1997: Tic-Tac, de Rosa Vergés
* 1997: Amor de hombre, de Juan Luis Iborra i Yolanda García Serrano
* 1998: Dues dones, d'Enric Folch, telefim
* 2001: L'illa de l'holandès, de Sígfrid Monleón
* 2001: Dones, de Judith Colell
* 2002: Aro Tolbukhin. Dins la ment de l'assassí, d'Agustí Villaronga, Lydia Zimmermann i Isaac P. Racine
* 2010: Pa negre, d'Agustí Villaronga

## Música per a sèries de TV

* Kiu i els seus amics, de Bigas Luna, TV3
* Poltrona Express, de Ricard Reguant, TV3
* De moda, de diversos directors, TV2
* No sé bailar, de Juan Tébar, TV1
* Un día volveré, de Francesc Betriu, TV1
* Crònica, de Llorenç Soler
* La pesca, de Ferran Llagostera, autonòmiques
* La memòria dels Cargols, de Joan Lluís Bozzo, TV3
* Los océanos del hombre, de Juan Carlos Arbéx, autonòmiques

## Referències

* ↑ «Enciclopedia.cat», 02-07-2012. [Consulta: 20 febrer 2015].
* ↑ José Manuel Pagán Santamaría, Gran Enciclopèdia de la Música
* ↑ «L'Orquestra de la Bona Sort, al servei dels malalts mentals». TV3. [Consulta: 20 febrer 2015].
* ↑ «L'Orquestra de la Bona Sort». Arxivat de l'original el 2015-02-18. [Consulta: 20 febrer 2015].
# Turning Into You

«Turning Into You» és el vint-i-vuitè senzill de la banda californiana The Offspring, publicat com a segon i darrer senzill de l'àlbum Days Go By, el 14 d'octubre de 2012. Fou la primera cançó enregistrada amb Pete Parada a la bateria, tot i que formava part de la banda des de 2007.

## Enllaços externs

* Turning Into You a Discogs (anglès)
# Bodianus thoracotaeniatus

Bodianus thoracotaeniatus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 14,8 cm de longitud total.

## Distribució geogràfica

Es troba a Palau.

## Referències

* ↑ The Taxonomicon
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hematites

L'hematites o oligist és un mineral compost d'òxid de ferro (Fe₂O₃) que constitueix un important mineral metal·lífer de ferro, ja que en estat pur conté el 70% d'aquest metall; també pot presentar titani i manganès substituint part del ferro.
És un mineral que per formar-se requereix un ambient oxidant, és comú a les roques volcàniques produïdes per solidificació de laves; també es forma en ambient sedimentari a partir de la diagènesi de la limonita (hidròxids de ferro) i es troba també en els productes de sublimació d'exhalacions volcàniques (fumaroles). Es presenta en cristalls generalment tabulars o formant rosetes. En masses reniformes amb estructura radiada.
Hi ha dos tipus d'hematites:
* Hematites especular de cristalls grans, que presenta un color gris de lluïssor metàl·lica a terrosa.
* Hematites de color vermellós constituït per cristalls més petits: taca la pell en tocar-lo, és soluble en àcid i se'n forma una solució groga.
Segons la classificació de Nickel-Strunz, l'hematites pertany a «04.CB: Òxids amb proporció metall:oxigen = 2:3, 3:5, i similars, amb cations de mida mitjana» juntament amb els minerals següents: brizziïta, corindó, ecandrewsita, eskolaïta, geikielita, ilmenita, karelianita, melanostibita, pirofanita, akimotoïta, auroantimonita, romanita, tistarita, avicennita, bixbyita, armalcolita, pseudobrookita, mongshanita, zincohögbomita-2N2S, zincohögbomita-2N6S, magnesiohögbomita-6N6S, magnesiohögbomita-2N3S, magnesiohögbomita-2N2S, ferrohögbomita-6N12S, pseudorútil, kleberita, berdesinskiita, oxivanita, olkhonskita, schreyerita, kamiokita, nolanita, rinmanita, iseïta, majindeïta, claudetita, estibioclaudetita, arsenolita, senarmontita, valentinita, bismita, esferobismoïta, sillenita, kyzylkumita i tietaiyangita.

## Etimologia i morfologia

Deriva d'una paraula grega, haimatites, que significa 'sang', en al·lusió al color del mineral.
Combinacions de romboedres amb bipiràmides, molt freqüent en cristalls tabulars agrupats formant rosetes (roses de ferro) i també en forma massiva, reniforme i fibrosa. Els cristalls són aplanats i amb estries.

## Usos

* És un mineral d'ús industrial per a l'extracció de ferro
* És un agent per a polits industrials
* S'empra com a pedra ornamental

## Jaciments

Es troba pràcticament a tot arreu, n'hi ha importants jaciments a Suïssa, Brasil, Austràlia, Noruega, Regne Unit, Àustria, Itàlia...; dins de l'estat espanyol cal destacar els jaciments de Guadix (Granada), El Pedroso (Sevilla), Ortigueira (La Corunya) i Viveiro (Lugo). A Catalunya es troba, per exemple, a la Vall de Ribes (Ripollès), a Montcada i Reixac (Vallès Occidental) o a Vilafranca del Penedès (Alt Penedès).

## Altres

Sovint l'acompanya la siderita, la magnetita, la limonita, la pirita i el quars. És feblement magnètica.

## Referències

* ↑ «Hematite» (en anglès). Mindat. [Consulta: 21 desembre 2019].
* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.128. DL M-50.522-2002. ISBN 84-8332-391-5 [Consulta: 5 desembre 2014].
# Myotis phanluongi

Myotis phanluongi és una espècie de ratpenat de la família dels vespertiliònids. És endèmic del Vietnam. Es tracta d'un ratpenat petit, amb una llargada de cap i cos de 39 mm, els avantbraços d'entre 33,5 i 36 mm, la cua de 35 mm, els peus de 7,4 mm i les orelles de 12,3 mm.

## Referències

* ↑ Borissenko, A.V., Kruskop, S.V. i Ivànova, N.V. 2008. A new mouse-eared bat (Mammalia: Chiroptera: Vespertilionidae) from Vietnam. Russian Journal of Theriology 7(2):57–69.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# BTEX

BTEX és un acrònim que significa benzè, toluè, etilbenzè i xilè. Aquests compostos són alguns dels compostos orgànics volàtils (COV) que es troben al petroli i en derivats com la gasolina. El toluè, l'etilbenzè i el xilè tenen efectes nocius sobre el sistema nerviós central.
Els compostos BTEX són notoris a causa de la contaminació del sòl i les aigües subterrànies. La contaminació sol tenir lloc prop de llocs de producció de petroli i gas natural, benzineres i altres àrees amb dipòsits d'emmagatzematge subterrani o dipòsits a la superfície que contenen gasolina o altres productes derivats del petroli.

## Referències

* ↑ «BTEX Definition Page». USGS, 14-12-2006. Arxivat de l'original el 11 d’abril 2013. [Consulta: 11 d’abril 2013].

## Vegeu també

* Alquilació
* BTX (química)
* Hidrodesalquilació
# Crescendo appare

Crescendo appare és una escultura de l'artista italià Mario Merz situada al moll de la Barceloneta, al barri de la Barceloneta de Barcelona. Es tracta de 21 números cal·ligrafiats en neó dins d'uns quadrats de ferro situats al terra al llarg de 160 metres. Els números representen la successió de Fibonacci, matemàtic medieval que va descriure una llei de creixement natural dels nombres, de tal manera que cada un d'ells sigui el resultat de la suma dels dos anteriors a partir dels dos primers que són el 0 i l'1.
Va ser inaugurada uns dies abans del començament dels Jocs Olímpics, el 21 de juliol de 1992. Des del primer moment ha sofert problemes pel pas de vehicles i la col·locació de carpes de circ a sobre. el 2004 es va renovar totalment la instal·lació, amb nous números, nova instal·lació elèctrica, creant desguassos per a eliminar l'aigua de les condensacions que s'acumulaven a les caixes de cada número, i posant vidres més gruixuts, però tot i així se segueixen trencant.
Forma part de l'exposició Configuracions urbanes, organitzada per la nominació de Barcelona com a seu dels Jocs Olímpics, que consisteix en vuit obres creades per sis artistes estrangers, un madrileny i un de català, que formen un recorregut pels barris de la Ribera, la Barceloneta i el Port Vell. El projecte va estar dirigit per la crítica d'art Gloria Moure.

## Referències

* ↑ «Crescendo Appare». Port Vell.
* ↑ «Art públic». Ajuntament de Barcelona.
* ↑ «L'exaltació olímpica». Ajuntament de Barcelona.